Burgundia Adelaide

"Burgundia Adelaide" (originaalis Adelaide di Borgogna, ossia Ottone, re d’Italia – 'Burgundia Adelaide ehk Ottone, Itaalia kuningas') on Gioachino Rossini ooper (dramma) kahes vaatuses Giovanni Schmidti libretole. Esmaettekanne toimus 27. detsembril 1817 Rooma Teatro Argentinas. - Elisabetta Manfredini-Guarmani (Adelaide) - Savino Monelli (Adelberto) - Anna Maria Muratori (Eurice) - Elisabetta Pinotti (Ottone) - Luisa Bottesi (Iroldo) - Giovanni Puglieschi (Ernesto) - Gioacchino Sciarpelletti (Berengario) Detsembri alguses läks Rossini Rooma, et asuda uut ooperit komponeerima. Kuid tal oli aega vaid kolm nädalat, et juba välja kuulutatud esietenduseks ooperi partituur valmis saada. Ajapuuduse tõttu kannatas töö tulemus. Rossinile käis üle jõu saada partituur valmis nõutud ajaks ja ta kutsus appi oma sõbra Michele Carafa. Avamänguks kasutas maestro "La cambiale di matrimonio" avamängu. Carafa komponeeris mitu muusikalist numbrit, mis aga konkreetselt pole ära näidatud. Rossini kasutas hiljem üheksat muusikalist numbrit oma ooperis "Eduardo e Cristina". "Adelaide" esietendus kukkus läbi. Lavastus püsis vaid mõne nädala Rooma teatri repertuaaris nagu ka mõned lavastused Veneetsias (1820), Lissabonis (1822) ja Livornos (1825). Isegi helilooja kõige tulihingelisemad austajad ei leidnud selle oopuse jaoks tunnustavaid sõnu. Seda ooperit on peetud Rossini kõige halvemaks teoseks. Tänapäeval on siiski ooper olnud siin-seal ettekandmisel. 1978. aastal toimus Londoni Queen Elizabeth Hallis ja 2005 Edinburghi Usher Hallis kontsertettekanne. 1984. aastal lavastati ooper Valle d'Itria ooperifestivalil Martina Francas. 2006 ja 2011. aastal oli "Adelaide" Pesaro Rossini ooperifestivalil programmis. Ooper on helisalvestatud 1984., 2006., 2011. ja 2018. aastal. - Adelaide (sopran), Lothar II lesk - Adelberto (tenor), Berengario ja Eurice poeg - Ottone (kontraalt), Saksa keiser - Eurice (metsosopran), Berengario naine - Berengario (bass), Ivrea hertsog, Alberto isa - Iroldo (metsosopran või tenor), endine Canossa kuberner - Ernesto (tenor), Ottone ohvitser Tegevus põhineb ajaloolisel sündmusel Itaalias 951. aastal. Tegevuskohaks on Canossa loss ja lossiväljak ning Garda järve ümbrus. Berengario (Berengar II) on mürgitanud Itaalia kuninga Lotario (Lothar II) ja hõivanud tema trooni. Lotario abikaasa, kuninganna Adelaide on jäänud ellu ja põgenes Paviasse, mida Berengario piiras. Seal võeti Adelaide vahi alla ja pandi Garda lossi torni luku taha. Oma valitsemise seadustamiseks plaanis Berengario panna oma poeg Adelberto (Adalbert II) ja Lotario lesk Adelaide (Adelheid von Burgundy) paari, kuid Adelaide oli selle ettepaneku tagasi lükanud. Adelaide ootab Garda lossis Saksa kuninga Ottone (Otto I) saabumist, kellega Itaalial oli pikaaegne vastastikuse abistamise leping. Ottone tulebki Adelaidele appi ning pakub Adelbertole viletsaid rahutingimusi. Samas aga armub ta Adelaidesse ja nad otsustavad abielluda. Pulmatseremoonia katkestab Berengario sekkumine. Adelberto võtab Ottone kinni ja suleb vangitorni. Sealt õnnestub kuningal põgeneda, koguda väed ning lüüa lahingus Berengario armeed. Ottone kroonitakse Itaalia kuningaks ja ta saab abielluda Adelaidega. - Iroldo, Berengario, Adelaide ja Adelberto sissejuhatus kooriga „Misera patria oppressa" - Koor „Salve, Italia, un dì regnante" - Ottone kavatiin „Soffri la tua sventura" - Ottone ja Adelberto duett „Vive Adelaide in pianto" - Berengario kavatiin „Se protege amica sorte" - Eurice aaria „Vorrei distrigere" - Koor „O ritiro che soggiorno" - Adelaide kavatiin „Occhi miei, piangeste assai" - Adelaide ja Ottone duett „Mi dai corona und vita" - Adelberto, Berengario, Ottone, Adelaide ja Ernesto ansambel kooriga „Schiudi le porte al tempio" - Adelberto ja Adelaide duett „Della tua patria ai voti" - Eurice aaria „Sì, sì, mi svena" - Adelberto aaria „Grida, o natura, und desta" - Ottone, Berengario, Adelberto ja Adelaide kvartett „Adelaide! Oh ciel" - Adelaide aaria „Cingi la benda candida" - Koor „Serti intrecciar le vergini" - Ottone aaria kooriga „Vieni, tuo sposo e amante" Stanley Sadie (toimetaja), The New Grove Dictionary of Opera, Vol. One, London, 1998 The New Penguin Opera Guide, London, 1997 Tiit Made, Ooperimaailm I köide, Tallinn, 2012 Opera Rara, Rossini Adelaide di Borgogna CD, London, 2006